**Նատալյա Միխայլովնա Սեմենիխինա** (ռուս.՝ Ната́лья Миха́йловна Семени́хина, փետրվարի 16, 1970(1970-02-16), Խարկով, Ուկրաինական ԽՍՀ, ԽՍՀՄ), ուկրաինացի և ռուսաստանցի հեռուստահաղորդավարուհի։ Առավել մեծ ճանաչման է արժանացել որպես Ռուսաստանի Առաջին ալիքի մի շարք հաղորդումների հեղինակ և հաղորդավար։

Կենսագրություն
--------------

Խարկովի ավիացիոն ինստիտուտի (մասնագիտությունը՝ ինժեներ-սիստեմոտեխնիկ) և Խարկովի մշակույթի պետական ինստիտուտի շրջանավարտ է։

Հեռուստատեսությունում իր կարիերան սկսել է 1991 թվականի մայիսին հայրենի Խաբարովսկում՝ «ТОНИС» առաջին կոմերցիոն հեռուստաալիքում, որտեղ աշխատել է որպես հաղորդավար։ Եղել է ուկրաինական «SIMON» հեռուստաընկերության «Երեկոյան լուրերի» թողարկող խմբագիր և հաղորդավար։ Հետագայում աշխատել է «Լուրերի հեռուստատեսության գործակալությունում» (տեղեկատվական ընկերություն, որ ներկայացրել է Արևելյան Ուկրաինան ազգային հեռուստաեթերում) նախ որպես թղթակից, ապա հաղորդավար և ավագ խմբագիր։

1996 թվականին դարձել է «UA: Առաջին» ալիքի «Витражи» մշակութային-ժամանցային ծրագրի հեղինակ և հաղորդավար։

1997 թվականի սկզբին սկսել է աշխատել Ռուսաստանի «Առաջին ալիքի» տեղեկատվական հաղորդումների վարչությունում։ 1997-2006 թվականներին եղել է թղթակից, կառավարական, ապա նախագահական միավորման հատուկ թղթակից (աշխատել է Ռուսաստանի նախագահներ Բորիս Ելցինի և Վլադիմիր Պուտին օրոք)։ 2006-2007 թվականներին եղել է «Առաջին ալիքի» ուկրաինական բյուրոյի պետ Կիևում։

Բազմիցս մասնակցել է Վլադիմիր Պուտինի մասնակցությամբ հեռուստակամուրջների կազմակերպմանն ու անցկացմանը (2005 և 2007 թվականներին՝ որպես Ռուսաստանի բնակիչներից ստացվող զանգերի call-կենտրոնի մոդերատոր), այդ թվում նաև Ռուսաստանի և Ուկրաինայի միջև, իր ռեպորտաժներում լուսաբանել է Ուկրաինայում տեղի ունեցած Նարնջագույն հեղափոխությունը։

2007 թվականից մինչև 2009 թվականը վարել է Առաջին ալիքի «Լուրերի» գիշերային թողարկումները։

2009 թվականի մայիսից մինչև 2014 թվականի մայիս եղել է «Ժողովրդական տնտեսություն» (ռուս.՝ «Народная экономика») բաժնի հեղինակ և հաղորդավար, որը եթեր է հեռարձակվել երկուշաբթիից ուրբաթ՝ ժամը 15:00-ի լուրերի թողարկման հետ (2010 թվականի հոկտեմբերից՝ «Ուրիշ լուրերի» (ռուս.՝ «Другие новости») հետ։

2010 թվականի սեպտեմբերից մինչև 2018 թվականի հուլիս Անտոն Պրիվոլնովի հետ վարել է եղել է Ռուսաստանի առաջին ալիքի «Контрольная закупка» (հայ.՝ «Ստուգողական գնում») հաղորդումը։ Նոր հաղորդավարի գալուց հետո փոխվել է ծրագրի կառուցվածքը։ Ավելացվել են հեռուստադիտողի հետ հետադարձ կապի բաժիններ՝ «Горячие вопросы и ответы», «Ստուգողական գնումն զգուշացնում է» (ռուս.՝ «Контрольная закупка предупреждает») և սպառողների իրավունքների նվիրված բաժին հաղորդավարուհու իրավաբանական մեկնաբանություններով։

2014 թվականի սեպտեմբերից մինչև 2015 թվականի փետրվար ներկայացրել է տնտեսագիտական բաժինը «Երեկոյան լուրերի» որոշ թողարկումներում։

Աշխատում է «Երեկոյան լուրեր» և «Ժամանակ» տեղեկատվական հաղորդումներում, պատրաստում է տնտեսագիտական թեմաներին նվիրված սյուժեներ, կարդում է տեքստ կադրից դուրս։

Անձնական կյանք
--------------

Ամուսնացած է Ալեքսեյ Սոկոլովսկու հետ, ունի երկու դուստր։

Ծանոթագրություններ
------------------

1. ↑  "Наталья Семенихина: "Мы можем гордиться нашим сливочным маслом!"". eg.ru. 2012 թ․ ապրիլի 3.
2. ↑  "НЕСЕНТИМЕНТАЛЬНАЯ НАТАЛЬЯ". Теленеделя. 2011 թ․ օգոստոսի 16.
3. ↑  "Екатерина Андреева ищет спасения в сельской церкви". Собеседник. 2010 թ․ մայիսի 25.
4. ↑  "Президент Путин встретился в Сочи со своим белорусским коллегой Александром Лукашенко". Первый канал. 2005 թ․ ապրիլի 4.
5. ↑  "Монахи бьют тревогу. Разрушается знаменитая Киево-Печерская Лавра на Украине". Первый канал. 2007 թ․ մարտի 7.
6. ↑  "Путин на линии. Стенограмма ответов президента России на вопросы граждан". Lenta.ru. 2005 թ․ սեպտեմբերի 27.
7. ↑  "Украинская оппозиция идет на прямое нарушение Конституции". Первый канал. 2004 թ․ նոյեմբերի 23.
8. ↑  "Кто и как читает новости на нашем ТВ?". Комсомольская правда. 2008 թ․ ապրիլի 17.
9. ↑  "14 мая, «Новости» («Первый канал»)". tvcenter.ru. 2009 թ․ մայիսի 14.
10. ↑  "Наталья Семенихина: "Волшебное колечко возвращается ко мне даже от грабителей!"". starfever.ru. 2014 թ․ ապրիլի 27.
11. ↑  ""Народная экономика" о том, в каком виде лучше взять деньги в туристическую поездку". Первый канал. 2013 թ․ հունիսի 27.
12. ↑  ""Контрольная закупка" заиграет новыми красками". Телескоп. 2010 թ․ սեպտեմբերի 23. Արխիվացված է the original 2015 թ․ ապրիլի 2-ին. Retrieved 2019 թ․ մայիսի 29.
13. ↑  "По ту сторону «Времени»". Комсомольская правда. 2014 թ․ նոյեմբերի 1.
14. ↑  "Телехранитель. 10 лет программе «Контрольная закупка»". Эхо Москвы. 2016 թ․ նոյեմբերի 13.

Արտաքին հղումներ
----------------

* Страница Натальи Семенихиной на сайте Первого канала
* Интервью с Натальей Семенихиной
* События 23.08.2002 АТН — 9. Archived 2011-11-03 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |

 |